hu de hu hu hu hu hu hu en hu eo hu hu en hbs_lat hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
PR European School 2, Novi Sad, 2011. május – CCO Magazin
Személyes beszámoló – Komáromi Zsófia: 2011. május 8. és 15. között vettem részt Novi Sadban a Public Relations European School 2 (PRES2) tréningen
Ennek témája a nemzetközi public relations volt, az ifjúsági NGO-kat a középpontba helyezve. Mivel a képzés 2-es szintű volt, így minden résztvevő rendelkezett bizonyos szintű tapasztalattal ezen a területen. Az AEGEE (Association des Etats Généraux des Etudiants de l’Europe) tagjai mellett ifjúsági szervezetek is képviseltették magukat, így részt vett a programon 1-1 fő a JEF-ből (Young European Federalists) és az ESN-ből (Erasmus Student Network) is.
A hét során négy tréner vezette a workshopokat, illetve koordinálta az esettanulmányok megoldását. Michael Makowiecki (AEGEE-Europe Communications Director), Alexandra Tomescu (hivatásos tréner), Miguel Gallardo (Academy Speaker) és Isaac Andela (grafikai tervezés).
A szakmai program minden nap reggel 9-től este 7-ig tartott, kivéve két napot, amikor ezek mellett Novi Sadban, illetve Belgrádban vettünk részt városnézésen. A workshopok témái az alábbiak voltak.
A public relations fogalma, a public relations és marketing
Belső és külső érintettekkel való kommunikáció
NGO-k és vállalatok közötti kapcsolatok
Ezek témájához kapcsolódóan minden nap feladatokat oldottunk meg, valamint naponta 2-2 fő tájékoztatta a külvilágot a rendezvény blogján (http://www.isaacandela.nl/pres2) keresztül, különböző módokon (cikk, podcast, fotó kollázs).
A workshopok mellett meglátogattunk egy TV stúdiót és egyben rádióállomást Belgrádban, valamint részt vettünk egy mezőgazdasági kiállítás sajtókonferenciáján is.
A rendezvény során a résztvevők három csapatban egy-egy valós esettanulmányt dolgoztak fel, minden nap egy részfeladatot megoldva, mely az adott nap témájához kapcsolódott. A három esettanulmány az Eastern Partnership projekt, az Academy és a Key to Europe PR stratégiájának és kommunikációs eszközeinek, módjának kidolgozásához kapcsolódott. Mindhárom csapatot egy-egy mentor segítette a feladatok megoldásában. Ezek a trénerek voltak (kivéve Alexandra, aki koordinálta az esettanulmányok megoldását), akik mindannyian részt vettek/vesznek az általuk facilitált eseteket adó projektekben. Én a Key to Europe-pal foglalkozó csapat tagja voltam, mely az AEGEE egyetlen, külső érintetteknek szóló hivatalos kiadványa, ami egyidejűleg a tagoknak is szól. Megoldást dolgoztunk ki a kiadvány jelenlegi disztribúciós problémáira, valamint a tartalom és a design szempontjából is számos javaslatot tettünk. Az esettanulmányok egyik célja volt, hogy az ötleteket, megoldásokat eljuttassuk a valóságban ezekkel a témákkal foglalkozó érintetteknek.
Összességében elmondhatom, hogy a tréningek nagyon tanulságosak voltak. Közülük számomra a grafikai tervezéssel foglalkozók adtak új ismereteket, valamint nagyon hasznosnak találtam a megoldandó feladatokat és az esettanulmányt.
A hét folyamán részt vettünk két városnézésen, Novi Sadban és Belgrádban. Ezek mellett minden este közösségi programokra került sor, bulikra, filmezésre és a European Nightra. Egyik este egy „lobbying party”-t tartottunk, ahol a szervezők különböző külső érintetteket, potenciális támogatókat játszottak, nekünk pedig meg kellett győznünk őket, támogassák a projektünket.
A helyi szervezők nagyon kedvesek és segítőkészek voltak. A hostelünk a városnak azon részén volt, ahol nem járnak buszok, így taxival közlekedtünk. Ez nagyon olcsó volt, ráadásul a harmadik naptól a részvételi díjból a szervezők állták ennek a költségét (miután felismerték, hogy ez így logikus). Egyébként minden résztvevő nagyon vendégszeretőnek találta a szerbeket, és a helyi ételkülönlegességeket is megkóstoltuk.
Mind szakmailag, mind a közösség és kapcsolatépítés szempontjából nagyon hasznos volt, mindenkinek ajánlom, hogy vegyen részt hasonló programokon.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin